சென்னை: உரிய பாதுகாப்பு இல்லாமல் பேரிடர் மீட்பு பயிற்சி நடத்தும் கல்லூரிகள் மீது நடவடிக்கை எடுக்கப்படும் என்று அமைச்சர் அன்பழகன் கூறினார். சென்னையில் உயர்கல்வித்துறை அமைச்சர் கே.பி. அன்பழகன் நேற்று அளித்த பேட்டி: பேரிடர் மீட்பு பயிற்சியின்போது குறிப்பிட்ட மாணவி இறந்தது எதிர்பாராமல் நடந்துவிட்டது. முறையாக பயிற்சி பெற்ற பயிற்சியாளர் மூலம் பேரிடர் மீட்பு பயிற்சி வழங்கப்பட்டிருந்தால், இந்த விபத்து ஏற்பட்டிருக்காது. குறிப்பிட்ட பயிற்சியாளரின் தவறால் தான் மாணவி இறந்துள்ளார். பேரிடர் காலங்களில் தங்களை தற்காத்துக்கொள்ளத்தான் பேரிடர் மீட்பு பயிற்சி வழங்கப்படுகிறது.